

**KAUNO MIESTO SAVIVALDYBĖS MERAS**

**NUTARIMAS ATSISAKYTI PRADĖTI PRANEŠIMO (SKUNDO) NAGRINĖJIMĄ**

2023 m. \_spalio 24\_ d.Nr. \_\_\_\_\_\_\_

Kaunas

Aš, Kauno miesto savivaldybės administracijos Viešosios tvarkos skyriaus (toliau – Skyrius) Administracinės teisenos poskyrio vyriausioji specialistė, išnagrinėjusi Viešosios tvarkos skyriaus Prevencijos poskyrio vyriausiojo specialisto 2023 m. rugsėjo 19 d. pranešimą Nr. 64-4-2738 (toliau – pranešimas) dėl galimo UAB „Clear Channel Lietuva“ (įmonės kodas 111789288, buveinės adresas Vilnius, Trakų g. 7-14) Lietuvos Respublikos reklamos įstatymo (toliau – LR Reklamos įstatymas) 12 straipsnio 1 dalies 5 punkto reikalavimų pažeidimo,

n u s t a č i a u, kad pranešime 2023 m. rugsėjo 12 d. užfiksuota, jog Kaune, prie V. Putvinskio g. 42 pastato, UAB „Clear Channel Lietuva“, įm. kodas 111789288, ant trijų plokštumų pastatomo įrenginio skleidžia išorinę reklamą su turiniu: „Rimi smart Naujas vardas žemoms kainoms Rimi smart VOI SVIESTAS 82% 1.35 € Sviestas Rimi smart 82% rieb. 100 g (7,60 €/ kg) Ieškokite šiuo ženklu pažymėtų prekių Rimi“ (1 - plokštuma), „Rimi smart Naujas vardas žemoms kainoms Rimi smart SUNFLOWER OIL 1L 1.85 € Saulėgrąžų aliejus RIMI SMART 1L Ieškokite šiuo ženklu pažymėtų prekių Rimi“ (2 - plokštuma), „Rimi smart Naujas vardas žemoms kainoms Rimi smart BUCKWHEAT 4 x 100g 20 min 400 g 1.19 € Ieškokite šiuo ženklu pažymėtų prekių Rimi“ (3 - plokštuma), neturint tam Kauno miesto savivaldybės administracijos nustatyta tvarka išduoto leidimo (leidimo Nr. 29-24-1848 įrengti išorinę reklamą nurodytu adresu galiojimo terminas pasibaigė 2023 m. rugpjūčio 20 d.). Skyrius, vadovaudamasis LR Reklamos įstatymo 21 straipsnio 1 dalies 5 ir 6 punktais, 2023 m. rugsėjo 19 d raštu Nr. 64-2-1745 informavo reklamos skleidėją UAB „Clear Channel Lietuva“, kad skleisdama išorinę reklamą be Savivaldybės nustatyta tvarka išduoto leidimo bendrovė pažeidžia LR Reklamos įstatymo 12 straipsnio reikalavimus bei įpareigojo per nustatytą terminą pašalinti skleidžiamą išorinę reklamą, išardyti reklaminį įrenginį ir sutvarkyti vietą, kurioje buvo reklaminis įrenginys. Skyrius 2023 m. spalio 11 d. faktinių duomenų patikrinimo aktu Nr. 64-4-2923 užfiksavo, kad UAB „Clear Channel Lietuva“ įvykdė reikalavimus, pašalino skleidžiamą išorinę reklamą, išardė įrenginį ir sutvarkė vietą, kurioje buvo reklaminis įrenginys.

 Todėl, atsižvelgiant į paminėtas aplinkybes ir vadovaujantis LR Reklamos įstatymo 25 straipsnio 5 dalies 6 punktu, nustatyta, kad pranešime nurodytas Reklamos įstatymo pažeidimas yra mažareikšmis, nedarantis esminės žalos šio įstatymo saugomiems interesams, kadangi subjektas per nustatytą terminą įvykdė Savivaldybės vykdomosios institucijos reikalavimą pašalinti skleidžiamą išorinę reklamą, išardyti reklaminį įrenginį ir sutvarkyti vietą, kurioje buvo reklaminis įrenginys.

Vadovaudamasis (-i) Lietuvos Respublikos reklamos įstatymo 19 straipsnio 1 dalies 3 punktu ir 25 straipsnio 5 ir 8 dalimis,

n u t a r i u atsisakyti pradėti 2023 m. rugsėjo 19 d. pranešimo Nr. 64-4-2733 nagrinėjimą.

Pagal Lietuvos Respublikos reklamos įstatymo 27 straipsnio 1 ir 2 dalis, skundas dėl nutarimo gali būti paduotas per trisdešimt kalendorinių dienų nuo nutarimo priėmimo dienos Lietuvos Respublikos administracinių bylų teisenos įstatymo nustatyta tvarka. Kreipimasis į teismą nesustabdo nutarimo vykdymo, jeigu teismas nenustato kitaip.

Administracinės teisenos poskyrio vyriausioji specialistė Brigita Augustinienė

Nutarimo kopiją gavau: 20\_\_ m. \_\_\_\_\_\_\_\_\_\_ d. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (įmonės atstovo vardas ir pavardė, parašas)

Nutarimo kopija išsiųsta paštu 20\_\_ m. \_\_\_\_\_\_\_\_\_\_\_ d., registracijos Nr.\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_